CELEX: 22012D0003
Language: mt
Date: 2012-02-10 00:00:00
Title: Deċiżjoni tal-Kumitat Konġunt taż-ŻEE Nru 3/2012 tal- 10 ta’ Frar 2012 li temenda l-Anness I (Kwistjonijiet veterinarji u fitosanitarji) tal-Ftehim taż-ŻEE

21.6.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 161/5
               
            DEĊIŻJONI TAL-KUMITAT KONĠUNT TAŻ-ŻEE
      Nru 3/2012
      tal-10 ta’ Frar 2012
      li temenda l-Anness I (Kwistjonijiet veterinarji u fitosanitarji) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn ’il quddiem imsejjaħ “il-Ftehim”, u partikolarment l-Artikolu 98 tiegħu,
      Billi:
      
                  (1)
               
               
                  L-Anness I ta’ mal-Ftehim ġie emendat bid-Deċiżjoni tal-Kumitat Konġunt taż-ŻEE Nru 124/2011 tad-2 ta’ Diċembru 2011 (1).
               
            
                  (2)
               
               
                  Ir-Regolament tal-Kummissjoni (UE) Nru 517/2011 tal-25 ta’ Mejju 2011 li jimplimenta r-Regolament (KE) Nru 2160/2003 tal-Parlament u tal-Kunsill dwar mira tal-Unjoni għat-tnaqqis tal-prevalenza ta’ ċerti serotipi tas-Salmonella fit-tiġieġ għall-bajd tat-tip Gallus gallus u li jemenda r-Regolamenti (KE) Nru 2160/2003 u r-Regolament tal-Kummissjoni (UE) Nru 200/2010 (2) għandu jiġi inkorporat fil-Ftehim.
               
            
                  (3)
               
               
                  Id-Deċiżjoni tal-Kummissjoni 2011/322/UE tas-27 ta’ Mejju 2011 li temenda l-Annessi I u II ta’ mad-Deċiżjoni 2009/861/KE dwar miżuri tranżitorji skont ir-Regolament (KE) Nru 853/2004 tal-Parlament Ewropew u tal-Kunsill fir-rigward tal-ipproċessar ta’ ħalib nej mhux konformi f’ċerti stabbilimenti tal-ipproċessar tal-ħalib fil-Bulgarija (3) għandha tiġi inkorporata fil-Ftehim.
               
            
                  (4)
               
               
                  Ir-Regolament (UE) Nru 517/2011 iħassar ir-Regolament tal-Kummissjoni (KE) Nru 1168/2006 (4) li hu inkorporat fil-Ftehim u li konsegwentement għandu jitħassar skont il-Ftehim.
               
            
                  (5)
               
               
                  Din id-Deċiżjoni tikkonċerna l-leġiżlazzjoni li tolqot kwistjonijiet veterinarji. Il-leġiżlazzjoni dwar kwistjonijiet veterinarji ma tapplikax għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Svizzera dwar il-kummerċ fi prodotti agrikoli tiġi estiża għal-Liechtenstein, kif speċifikat fl-Adattamenti Settorjali għall-Anness I ta’ mal-Ftehim. Din id-deċiżjoni, għalhekk, m’għandhiex tapplika għal-Liechtenstein,
               
            ADOTTA DIN ID-DEĊIŻJONI:
      Artikolu 1
      Il-Kapitolu I tal-Anness I ta’ mal-Ftehim jiġi emendat kif ġej:
      
                  1.
               
               
                  L-inċiż li ġej jiżdied fit-tieni inċiż (id-Deċiżjoni tal-Kummissjoni 2009/861/KE) taħt l-intestatura “L-arranġamenti tranżitorji stabbiliti fl-atti li ġejjin japplikaw:” fil-punt 17 (ir-Regolament (KE) Nru 853/2004 tal-Parlament Ewropew u tal-Kunsill) fil-Parti 6.1:
                  
                              “—
                           
                           
                              
                                 32011 D 0322: id-Deċiżjoni tal-Kummissjoni 2011/322/UE tas-27 ta’ Mejju 2011 (ĠU L 143, 31.5.2011, p. 41).”
                           
                        
            
                  2.
               
               
                  L-inċiż li ġej jiżdied fil-punt 8b (ir-Regolament (KE) Nru 2160/2003 tal-Parlament Ewropew u tal-Kunsill) fil-Parti 7.1:
                  
                              “—
                           
                           
                              
                                 32011 R 0517: ir-Regolament tal-Kummissjoni (UE) Nru 517/2011 tal-25 ta’ Mejju 2011 (ĠU L 138, 26.05.2011, p. 45).”
                           
                        
            
                  3.
               
               
                  It-test tal-punt 28 (ir-Regolament tal-Kunsill (KE) Nru 1168/2006) fil-Parti 7.2 jitħassar.
               
            
                  4.
               
               
                  Dan li ġej jiżdied fil-punt 53 (ir-Regolament tal-Kummissjoni (UE) Nru 200/2010) fil-parti 7.2:
                  “ , kif emendat permezz:
                  
                              —
                           
                           
                              
                                 32011 R 0517: tar-Regolament tal-Kummissjoni (UE) Nru 517/2011 tal-25 ta’ Mejju 2011 (ĠU L 138, 26.5.2011, p. 45).”
                           
                        
            
                  5.
               
               
                  Il-punt li ġej jiddaħħal wara l-punt 54 (ir-Regolament tal-Kummissjoni (UE) Nru 16/2011) fil-Parti 7.2:
                  
                              “55.
                           
                           
                              
                                 32011 R 0517: Ir-Regolament tal-Kummissjoni (UE) Nru 517/2011 tal-25 ta’ Mejju 2011 li jimplimenta r-Regolament (KE) Nru 2160/2003 tal-Parlament u tal-Kunsill dwar mira tal-Unjoni għat-tnaqqis tal-prevalenza ta’ ċerti serotipi tas-Salmonella fit-tiġieġ għall-bajd tat-tip Gallus gallus u li jemenda r-Regolamenti (KE) Nru 2160/2003 u r-Regolament tal-Kummissjoni (UE) Nru 200/2010 (ĠU L 138, 26.5.2011, p. 45).”
                           
                        
            Artikolu 2
      It-testi tar-Regolament (UE) Nru 517/2011 u tad-Deċiżjoni 2011/322/UE bil-lingwa Islandiża u b’dik Norveġiża, li għandhom jiġu ppubblikati fis-Suppliment taż-ŻEE ta’ ma’ Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fit-11 ta’ Frar 2012, sakemm ikunu saru n-notifiki kollha skont l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE ta’ miegħu.
      
         Magħmul fi Brussell, l-10 ta’ Frar 2012.
         
            
               Għall-Kumitat Konġunt taż-ŻEE
            
            
               L-Aġent President
            
            Gianluca GRIPPA
         
      
      
         (1)  ĠU L 76, 15.3.2012, p. 3.
      
         (2)  ĠU L 138, 26.5.2011, p. 45.
      
         (3)  ĠU L 143, 31.5.2011, p. 41.
      
         (4)  ĠU L 314M, 1.12.2007, p. 148.
      
         (*)  Ma huma indikati l-ebda rekwiżiti kostituzzjonali.